‫אני מתכנן להציע נישואין לחבר שלי...‬
‫בקרוב.‬
‫השבועות שמובילים לזה הם הכי מלחיצים,‬
‫מורטי עצבים...‬
‫אתה יודע, כשאתה מגיע למצב שאתה...‬
‫אתה שומע רק...‬
‫הוא ירד על ברך אחת,‬
‫והוציא קופסה מכיסו,‬ ‫ולא היה לי מושג שהיא שם.‬
‫והוא אמר, "טוב, אני רוצה להיות איתך לנצח".‬
‫והכול נעשה שחור ונעלם,‬
‫והייתי איתו בחלל כזה והיה לי פיק ברכיים.‬
‫אתם בטח יודעים מה הם קנו.‬
‫יהלומים הם אבן החן הפופולרית בעולם,‬
‫אבל אם תשוו אותם לתכשיטים אחרים,‬ ‫לא ברור למה.‬
‫אלה נוצצים ממש כמו יהלומים.‬
‫אלו נראות בדיוק כמו יהלומים.‬
‫אחת מהן היא יהלום מעשה ידי אדם.‬
‫מדענים יכולים כעת ליצור יהלומים במעבדה‬
‫שזהים מבחינה מבנית ליהלומים‬ ‫שנכרים מבטן האדמה.‬
‫ועדיין, אנשים מבזבזים את חסכונותיהם‬ ‫מדי שנה כדי לקנות את הדבר האמיתי.‬
‫זה הדבר היקר ביותר שכל אחד מאיתנו קנה.‬
‫זה היה הדבר הכי יפהפה והכי משמעותי‬ ‫שקיבלתי אי פעם.‬
‫מישהו שיכול להרשות לעצמו‬ ‫לתת לך יהלום יפה, לא?‬
‫זה נחמד.‬
‫אז מה הופך את האבנים הללו למיוחדות כל כך?‬
‫מהו ערכו של יהלום?‬
‫הטבע יצר יהלומים, האדם ליטש אותם.‬
‫- סדרה תיעודית מקורית של NETFLIX -‬
‫זו אולי קלישאה לומר שזו אדמה עשירה,‬
‫אך הפעם זה נכון.‬
‫זה יפהפה, והוא עיצב אותו.‬
‫תוודאי שהוא יישאר על האצבע.‬
‫כמובן.‬
‫זאת לא רכישה הגיונית.‬
‫זה אמור להיות משהו לא הגיוני.‬
‫הם פשוט מייצגים את הדברים הנוראים האלה.‬
‫זה בזבוז כסף,‬
‫ואנחנו עושים את זה רק כדי להשוויץ.‬
‫מה אנשים רוצים?‬
‫כמה הם רוצים את זה?‬
‫כמה הם מוכנים לשלם?‬
‫- יהלומים -‬
‫כולנו חיים על קרום דק ומוצק,‬ ‫מעל מרק מתכתי מותך.‬
‫עומקו של הקרום הזה הוא בד"כ‬ ‫פחות מ-40 קילומטר.‬
‫פי שניים מאורכה של מנהטן.‬
‫אבני אודם, ספיר, אזמרגד. כולן נוצרות שם.‬
‫אבל היהלום נוצר בעומק רב יותר.‬
‫המדענים מודדים לחץ בעזרת יחידות פסקל‬
‫ובמקום בו נוצרים יהלומים,‬ ‫הלחץ הוא חמישה או שישה גיגהפסקל.‬
‫תחשבו על 80 פילים שעומדים לכם על הבוהן.‬ ‫זה הלחץ‬
‫ששווה לחמישה או שישה גיגהפסקל.‬
‫כל אבן חן אחרת נוצרת ממספר יסודות.‬
‫יהלום נוצר רק מיסוד אחד.‬
‫פחמן.‬
‫מנקודת מבט מדעית,‬
‫החלק החשוב ביותר ביהלום הוא זה.‬
‫אלה חלקים קטנים מהמעטפת שנלכדים בפנים‬ ‫במהלך גדילת היהלום‬
‫והתכלילים הללו הם הדגימות הישירות היחידות‬
‫שזמינות למדענים כדי לחקור את מעבה האדמה.‬
‫וניתן לתארך את התכלילים הללו.‬
‫אם זו ההיסטוריה האנושית כולה,‬ ‫וזו תקופת הדינוזאורים,‬
‫זו התקופה שבה כל היהלומים‬
‫שאנו רואים כיום, נולדו.‬
‫היהלומים הקדומים ביותר שתוארכו‬ ‫הקדימו את החיים על פני כדה"א.‬
‫לפני למעלה מ-25 מיליון שנה,‬
‫פרצו יהלומים אל פני האדמה‬ ‫בפיצוצים נדירים ואדירים.‬
‫באזורים בעלי הפעילות הסייסמית הרבה ביותר,‬ ‫הם פשוט התאיידו.‬
‫באזורים היציבים יותר, הם שרדו.‬
‫זו מפה של גלים סייסמיים ברחבי העולם.‬
‫האזורים היציבים ביותר הם הוורודים.‬
‫ושם שכנו היהלומים נסתרים מעין‬ ‫במשך מיליוני שנים.‬
‫תכשיט היהלומים הקדום ביותר שהתגלה‬
‫הוא הטבעת הזו שנוצרה בסביבות 300 לפנה"ס.‬
‫ב-2,000 השנים שלאחר מכן,‬
‫יהלומים צצו בכתרים, טבעות וסיכות,‬ ‫לצד אבנים יקרות אחרות.‬
‫ולפעמים הם היו מתנות נישואין,‬
‫כמו טבעת היהלום שניתנה בנישואי‬
‫הארכידוכס מקסימיליאן מאוסטריה‬ ‫למארי מבורגונדיה.‬
‫אבל היהלום לא הפך לאבן החן של האהבה‬
‫עד שמרבצי היהלומים האלה‬ ‫התגלו בדרום אפריקה‬
‫ארבע מאות שנים לאחר מכן.‬
‫לתמונה נכנס ססיל רודס, בריטי בן 17,‬
‫שנשלח לדרום אפריקה שנקראה אז "מושבת הכף".‬
‫הוא ייזכר ביום מן הימים כמייסד רודזיה,‬
‫כיום זימבאבווה וזמביה,‬
‫האדם על שמו קרויה אוניברסיטת רודס,‬
‫יוצר מלגת רודס,‬
‫אימפריאליסט קנאי,‬
‫ומייסד החברה שתשלוט בתעשיית היהלומים‬
‫במשך יותר ממאה שנה:‬
‫דה בירס.‬
‫בהשגחתה, היהלום הפך מאבן חן רגילה‬
‫לתופעה תרבותית.‬
‫כדי להבין איך הם הצליחו בכך,‬
‫צריך ללמוד את ספר המהלכים של דה בירס.‬
‫המהלך הראשון: שליטה בהיצע.‬
‫בשנות ה-70 של המאה ה-19,‬ ‫רודס החל לקנות את מתחריו.‬
‫אני חושב שחשוב להבין‬
‫שדה בירס לא בהכרח הפיקו‬ ‫את כל היהלומים בעולם.‬
‫הם הפיקו המון יהלומים, אבל גם קנו יהלומים‬
‫מחברות אחרות.‬
‫זה אפשר להם, למעשה, לשלוט בהיצע.‬
‫כ-90 אחוז מההיצע העולמי,‬
‫תוך שני עשורים.‬
‫ואז הגיע המהלך השני.‬
‫רודס עשה עסקה למכירת‬ ‫מלאי היהלומים שלו כולו‬
‫לסינדיקט יהלומים בלעדי בלונדון.‬
‫כשדה בירס הפכו למונופול‬ ‫ושלטו בהיצע העולמי,‬
‫היה ברשותם מאגר אסטרטגי.‬
‫במצבים שבהם הביקוש ירד,‬
‫הם עצרו את ההיצע לשוק כרצונם.‬
‫דה בירס לא פרסמו מעולם מידע‬ ‫לגבי המאגר שברשותם,‬
‫ולטענתם, המאגר הזה כבר לא קיים.‬
‫אבל ב-1999, הניו יורק טיימס‬ ‫העריך את שוויו ב-5.2 מיליארד דולר.‬
‫בשנות ה-40 של המאה ה-20 ניסתה ממשלת ארה"ב‬ ‫לבנות מאגר יהלומים משלה,‬
‫כי יהלומים לא משמשים רק בתכשיטים,‬
‫הם גם החומר הטבעי הקשה ביותר‬ ‫שידוע על קיומו,‬
‫מה שהופך אותם לרכיב חיוני בייצור נשק,‬ ‫טנקים ומטוסים.‬
‫ועל אף שהמועצה לייצור מלחמתי טענה בסוף‬ ‫שלא חל עיכוב בייצור של אף פריט,‬
‫גורם רשמי בממשלה טען שסינדיקט דה בירס‬
‫כל כך הקשה על השגת יהלומים,‬
‫שארה"ב נאלצה לאיים‬ ‫שהיא לא תמסור מטוסים לידי אנגליה‬
‫אם הסינדיקט לא ימכור את היהלומים לייצורם.‬
‫הסיבה?‬
‫"סינדיקט היהלומים לא מוכן למכור לנו‬
‫מפני שהוא לא מוכן שמישהו יחזיק במאגר גדול‬ ‫שלא בשליטתו."‬
‫אך שמירה על מחירו של מוצר‬ ‫אינה רק עניין של היצע.‬
‫היא גם עניין של ביקוש.‬
‫בעשור שלפני מלחה"ע ה-2,‬ ‫דה בירס הייתה במשבר.‬
‫זה היה השפל הגדול‬
‫ולא היו הרבה אנשים שקנו יהלומים.‬
‫גרוע מכך, אנשים מכרו את היהלומים שהם קנו,‬
‫הגדילו את ההיצע והורידו את המחיר.‬
‫אז דה בירס שכרה חברת פרסום‬ ‫שהעלתה רעיון מבריק.‬
‫מה אם אנשים יחזיקו ביהלומים... לנצח?‬
‫אין ספק שהסלוגן הפרסומי "יהלומים הם לנצח"‬
‫הוא אחד ממסעות הפרסום המצליחים ביותר,‬
‫בהיסטוריה של הפרסום.‬
‫טבעות היוו מתנות אירוסין נפוצות‬ ‫מאז ימי הביניים,‬
‫אבל הרעיון שיהלום יהיה חלק מהטבעת?‬
‫זה היה חדש.‬
‫מסע הפרסום הראשון רץ בארה"ב,‬
‫עם ציורים של חלק מהאמנים הגדולים בעולם.‬
‫מימין, זה ציור של סלבדור דאלי.‬
‫משמאל, של פבלו פיקסו.‬
‫המסר היה, "יהלומים הם יצירות אמנות".‬
‫מסעות פרסום רבים אחרים באו בעקבותיו,‬ ‫כולם עם אותו סלוגן.‬
‫טבעת ליום השנה לנישואין.‬
‫ביום השנה ה-10,‬ ‫תראה לה שהיית מתחתן איתה שוב.‬
‫זה הצליח.‬
‫בסרט הקלאסי מ-1939, "חלף עם הרוח",‬
‫סקרלט אוהרה מפצירה לקבל את האבן היקרה.‬
‫איזו טבעת תרצי, יקירתי?‬
‫טבעת יהלום.‬
‫ותקנה יהלום גדול, רט.‬
‫אבל היא השתייכה ל-10 אחוזים בלבד‬ ‫מהכלות האמריקאיות‬
‫שקיבלו טבעת יהלום באותה שנה.‬
‫אבל כששנות ה-50 הגיעו...‬
‫"בחיתוך מרובע או בצורת אגס‬ ‫האבנים האלה לא מאבדות את צורתן..."‬
‫היהלומים נעשו חבריה הטובים ביותר‬ ‫של האישה.‬
‫ועד 1990,‬
‫שמונים אחוז מהכלות האמריקאיות‬ ‫קיבלו טבעת יהלום.‬
‫ואם יהלומים הם לנצח,‬ ‫רוב האנשים לא רוצים יהלום משומש.‬
‫אין מחירון רשמי ליהלומים מיד שנייה, אבל...‬
‫אני חושבת שתהיו בהלם‬
‫כשתגלו מהו אחוז ההנחה שתקבלו.‬
‫אולי תקבלו 25 אחוז מהמחיר, אולי 30 אחוז.‬
‫מסע הפרסום היה כזו הצלחה‬ ‫שדה בירס חזרה עליו שוב.‬
‫הפעם ביפן.‬
‫ב-1967, כשמסע הפרסום החל,‬
‫לא הייתה כמעט אף כלה יפנית שקיבלה יהלום.‬
‫עשרים שנה לאחר מכן,‬ ‫למעלה מ-70 אחוז מהן קיבלו.‬
‫בשנות ה-90, דה בירס פנו לסין.‬
‫אותו סלוגן...‬
‫אותה תוצאה.‬
‫הפרסומות הללו מנסות ליצור ביקוש,‬ ‫וזה לא טריק מלוכלך.‬
‫זה קפיטליזם.‬
‫אני יכול לשכנע אתכם‬ ‫שאתם רוצים לקנות סלע מחמד,‬
‫שבשבילי היה הרעיון הכי מטופש בעולם,‬
‫אבל אנשים השתכנעו שיש לסלע הזה ערך.‬
‫זו הסיבה שחברות פרסום‬ ‫מקבלות את השכר שהן מקבלות.‬
‫דה בירס פשוט הייתה ממש טובה בזה.‬
‫אבל לא כל מאמצי החברה זכו להצלחה.‬
‫בשנות ה-80, דה בירס ניסתה לשכנע את הנשים‬ ‫לקנות יהלומים לגברים.‬
‫זה לא ממש הלך.‬
‫דה בירס ניסתה שוב לשכנע נשים‬ ‫לקנות יהלומים,‬
‫במסע פרסום מ-2003‬ ‫בשם "הרימי את ידך הימנית",‬
‫כאשר הרעיון היה שאישה מועצמת‬
‫תענוד טבעת נישואין על יד שמאל,‬
‫וטבעת יהלום שהיא קנתה לעצמה על יד ימין.‬
‫גם זה לא ממש המריא.‬
‫נשים אולי עונדות יהלומים,‬
‫אבל צרכני היהלומים הם בעיקר גברים.‬
‫במשך מספר שנים, דה בירס הזמינה סקרים.‬
‫שאלה אחת הייתה:‬
‫"האם הייתם מוותרים על דברים אחרים‬ ‫כדי לקנות טבעת יהלום?"‬
‫ב-1990, רק 22 אחוז מהנשים ענו בחיוב,‬
‫אבל בקרב הגברים, השיעור היה 59 אחוז.‬
‫גברים רבים אמרו‬ ‫שקניית טבעת אירוסין עם יהלום,‬
‫הייתה סימן של בגרות.‬
‫אני חושבת שבמידה מסוימת‬ ‫זה היה סמל לכך שהצלחתי‬
‫ואני מסוגל לבצע רכישה כה משמעותית‬
‫ולעשות את הצעד הזה.‬
‫זה הכין את הבמה למהלך הבא של דה בירס:‬
‫קישור בין הסכום שגבר מוציא‬ ‫על יהלומים לבין הצלחתו המקצועית.‬
‫זו הפכה להיות נורמה תרבותית בארה"ב.‬
‫אתה מכיר את הכלל:‬ ‫יהלום שווה משכורת של חודשיים.‬
‫משכורת של חודשיים.‬
‫דה בירס המציאה את זה.‬
‫ביפן, היא הלכה על שלושה חודשים.‬
‫הקישור הזה בין יהלומים‬ ‫לבין הצלחתו המקצועית של הגבר,‬
‫הלך וגדל באופנים שדה בירס‬ ‫לא יכלה אולי לצפות.‬
‫ראפרים החלו לנקוב‬ ‫בשמות הצורפים האהובים עליהם.‬
‫הכינוי שלי הוא "ג'ייקוב הצורף".‬
‫"כל היהלומים האלה על זרועי..."‬
‫בכמה ערך מדובר כאן?‬
‫הייתי אומר...‬
‫בערך 35 מיליון.‬
‫שמתי יהלומים כמעט על כל דבר.‬
‫אני חושב שהכנתי פעם מברשת שיניים‬ ‫עם יהלומים וזהב.‬
‫זה סימן של הצלחה.‬
‫אתה כאילו אומר, "אני אוהב אותך,‬
‫ואני אוהב אותך עד כדי כך.‬
‫זה גודל האהבה שלי אלייך".‬
‫זה יהלום צהוב בוהק, 75 קאראט.‬
‫קאראט, צבע...‬
‫הוא מדבר על המהלך הבא.‬
‫מספר 5: קביעת ערך.‬
‫אם תיכנסו כיום לחנות יהלומים,‬
‫בטח יספרו לכם על ארבעת ה-C.‬
‫ארבעת ה-C הם ארבעת המאפיינים‬ ‫החשובים ביותר ביהלום.‬
‫הם מייצגים את החיתוך,‬ ‫הצבע, הצלילות והמשקל בקאראט,‬
‫שהוא גודל היהלום.‬
‫יהלום צריך להיות בעל חיתוך‬ ‫לא שטוח מדי ולא עמוק מדי.‬
‫הוא צריך להיות נטול צבע או בעל צבע בוהק,‬ ‫שום דבר באמצע.‬
‫הוא צריך להיות צלול,‬ ‫וללא התכלילים שמדענים אוהבים.‬
‫והוא צריך להיות גדול.‬
‫שיטה זו לדירוג יהלומים הומצאה בשנות ה-40‬
‫בידי המוסד למחקר אבני חן.‬
‫הם החלו למכור תעודות.‬
‫אני חושבת שכולם חשים ביטחון‬ ‫כשיש בידיהם תעודה כלשהי‬
‫והבנה כלשהי לגבי איכות היהלום שלהם,‬
‫מבחינת הדירוג.‬
‫דה בירס קידמו את מערכת ארבעת ה-C‬ ‫ועזרו לה להמריא.‬
‫כמובן, רבים מהיהלומים שלהם‬ ‫היו גדולים וצלולים.‬
‫והביקוש להם המשיך לעלות.‬
‫אבל במדינות שבהן נכרים היהלומים,‬ ‫הביקוש הזה משמעו לפעמים מימון...‬
‫למלחמות.‬
‫בין 1992 ל-1998, קבוצת מורדים באנגולה‬
‫גייסה למעלה מ-3.7 מיליארד דולר‬ ‫ממכירות יהלומים,‬
‫כסף שמימן מלחמה‬ ‫שהרגה חצי מיליון מתושבי אנגולה לפחות.‬
‫מכירות יהלומים סייעו גם‬ ‫לממן מלחמות בסיירה לאון,‬
‫חוף השנהב,‬
‫וליבריה.‬
‫בסופו של דבר, זה משך תשומת לב בינלאומית‬ ‫וביקורת עזה.‬
‫יהלומי דמים.‬
‫...שמכונים "יהלומי דמים".‬
‫אבל בארה"ב, הביקוש ליהלומים‬ ‫נותר פחות או יותר אותו הדבר.‬
‫ובעוד קיימת כיום מערכת אישורים‬
‫שמטרתה לנסות ולעצור מכירת יהלומים‬ ‫מאזורי עימות,‬
‫איש לא יודע לבטח עד כמה היא הצליחה,‬
‫כי שרשרת אספקת היהלומים‬ ‫ חבויה ברובה מהעין.‬
‫אני חושבת שקשה‬
‫בלי ניירת כלשהי שקשורה ליהלום‬
‫להבין באמת מאיפה הוא הגיע.‬
‫אבל באותה תקופה שבה יהלומי הדמים‬ ‫הגיעו לכותרות,‬
‫דה בירס וספר המהלכים שלה‬ ‫עמדו מול האתגר הכי גדול עד עתה:‬
‫תחרות אמיתית.‬
‫רוב האנשים חושבים שכל היהלומים‬ ‫מגיעים מאפריקה,‬
‫אבל חשוב להבין‬
‫שרוסיה היא ספקית היהלומים הגדולה בעולם.‬
‫במשך עשרות שנים, לדה בירס היה חוזה בלעדי‬
‫לקניית רוב אספקת היהלומים של ברה"מ.‬
‫אבל כשברית המועצות התפרקה,‬
‫גם החוזה התפרק.‬
‫ואז ב-2005, דה בירס הגיעה‬ ‫להסדר בתביעה‬
‫שבה היא הואשמה בקנוניה‬ ‫לתיאום מחירי יהלומים.‬
‫דה בירס הסכימה לשלם 295 מיליון דולר‬ ‫לצרכנים האמריקאים.‬
‫ובתיק נפרד מול ממשלת ארה"ב,‬
‫דה בירס הודתה באשמת תיאום מחירים.‬
‫נתח השוק של דה בירס החל לצנוח.‬
‫אבל משהו מוזר קרה:‬
‫מחיר היהלומים לא צנח.‬
‫דה בירס כבר לא השחקנית מס' 1 בשוק,‬
‫אבל חברות יהלומים עדיין משתמשות‬ ‫בספר המהלכים שלה.‬
‫"אלרוסה" היא מפיקת היהלומים הגדולה בעולם.‬
‫יש לנו נתח שוק של 27 אחוז,‬
‫מה שאומר שאחד מכל ארבעה יהלומים‬
‫הוא יהלום של אלרוסה.‬
‫שלוש החברות המובילות,‬
‫דה בירס, אלרוסה הרוסית וריו טנטו,‬
‫אף אחת מהן לא מנהלת מאגר יהלומים אסטרטגי‬
‫כפי שדה בירס עשתה בעידן המונופול,‬
‫אבל הן כן ימנעו כניסת סחורה לשוק‬
‫אם הן ירגישו שיש ביקוש משמעותי.‬
‫מה דעתך לגבי אגירת יהלומים,‬
‫ואיך התעשייה מוודאת‬ ‫שאין יותר מדי יהלומים בשוק‬
‫באופן שיגרום למחירים לצנוח?‬
‫כן, יש תגובה רשמית שאני אמורה להקריא לכם.‬
‫לפעמים, כמובן, יש יותר היצע מביקוש,‬
‫וכשזה קורה, אנו כמובן לא מחפשים‬ ‫להוריד מחירים‬
‫כי אנחנו לא רוצים לסכן‬ ‫את הערך שטבוע ביהלום,‬
‫או את הערך של מה שהצרכן יקנה.‬
‫בנקודה הזו, אני לא יכולה לדמיין‬
‫למי יש תמריץ להוריד מחירים.‬
‫וזה אפילו כולל את הצרכנים.‬
‫אם אציע לכם בקבוק יין אדום,‬
‫ואגיד שאחד מהם עולה 75 דולר‬ ‫ואחד עולה 20 דולר,‬
‫אם אתם מבינים ביין, אולי תסתכלו על התווית,‬ ‫אולי תטעמו אותם‬
‫ואם אתם ממש מבינים, אולי תוכלו לומר לי‬
‫שהיין שעולה 25 דולר הוא היין הטוב יותר.‬
‫רוב האנשים לא ניחנים ביכולת הזאת.‬
‫הם ישלמו לי 75 דולר.‬
‫זה יוצר מצב מעוות‬
‫שבו אם אני מעלה את המחיר,‬
‫במקום שהביקוש יירד,‬ ‫אני יכול לראות שהביקוש עולה.‬
‫הם נקראים "מוצרי ובלן", זה מוצר ייחודי‬
‫שהצרכן מפרש את המחיר שלו כסימן.‬
‫מוצרי ובלן מפורסמים נוספים כוללים‬ ‫תיקי בירקין, שמפניית קריסטל ועורכי דין.‬
‫אני כן חושבת שיש ליהלומים‬ ‫איכות שיש לשאוף אליה,‬
‫שבה המחיר, העובדה שהוא יקר,‬ ‫מגביר את הרצון לקנות.‬
‫כי זוהי תחושה של הצלחה, תחושה של שאיפה.‬
‫וזה אומר שאנשים ישלמו עבורם הרבה כסף.‬
‫אפילו אם קיימת אפשרות זהה לחלוטין‬ ‫מבחינת המבנה.‬
‫מבנהו של יהלום הוא פשוט:‬
‫אטומי פחמן שכל אחד מהם‬ ‫יוצר ארבעה קשרים עם שכניו.‬
‫בגרפיט, גם הוא כולו מפחמן,‬ ‫האטומים יוצרים שלושה קשרים.‬
‫וההבדל הקטן הזה הוא הסיבה שהגרפיט רך דיו‬ ‫כדי לשמש בעיפרון,‬
‫ולמה יהלומים הם כה קשים שרק יהלום אחר‬ ‫יכול לחתוך אותם.‬
‫למדנו לראשונה ליצור יהלומים במעבדה‬ ‫עוד בשנות ה-50.‬
‫סובבתי אותו קצת, וראיתי את הניצוצים.‬
‫הברכיים שלי פקו. הייתי חייב לשבת.‬
‫זה המדען טרייסי הול בריאיון ל-BBC,‬
‫בו הוא מתאר את הרגע שבו הוא וצוותו‬
‫הצליחו לראשונה ליצור יהלום‬ ‫בצורה עקבית ב-1954.‬
‫ברגע הזה, ידעתי שהאדם...‬
‫- היהלום הסינתטי הראשון -‬
‫יצר לראשונה יהלום מגרפיט.‬
‫וכיום, אנו יכולים להפיק אבני חן‬ ‫מתוך מכונות.‬
‫יש שתי דרכים שונות לחלוטין לגדל יהלום.‬
‫גידול בעזרת לחץ גבוה וחום גבוה‬
‫נעשה בידי שחזור התנאים בטבע‬
‫שבהם הפחמן מתגבש לכדי יהלום.‬
‫ריבוץ אדים כימיים הוא שיטה ליצירת יהלומים,‬
‫שבה גזי פחמימן מוכנסים לתוך תא גדילה‬
‫ואנרגיית פלזמה של גלי מיקרו משמשת‬
‫לפירוק הקשרים בין הפחמימנים,‬
‫ומאפשרת לאטומי הפחמן החופשיים‬ ‫לרדת כמו גשם על צלוחית יהלום‬
‫ואטום אחר אטום, לבנות את היהלום לגובה,‬
‫מה שמוביל ליצירת יהלומים‬ ‫טהורים מאוד ואיכותיים מאוד.‬
‫יהלום הוא יהלום,‬ ‫ולא משנה אם הוא נוצר במעבדה‬
‫או הגיע ממעבה האדמה.‬
‫נסו לנחש. איזה יהלום מאלה נוצר במעבדה?‬
‫בהחלט אי אפשר לדעת.‬
‫יש צורך בציוד מעבדה ספציפי מאוד כדי לגלות‬
‫את ההבדלים המזעריים בין שני המוצרים.‬
‫ובשעה שיהלומי המעבדה הלכו והשתפרו,‬
‫הם גם נעשו זולים יותר.‬
‫מה שמביא אותנו למהלך מס' שבע:‬
‫אם אינכם יכולים לנצח אותם, הצטרפו אליהם.‬
‫ב-2016, דה בירס‬ ‫ושאר החברות בתעשיית היהלומים הטבעיים‬
‫השיבו מלחמה נגד יהלומי המעבדה,‬
‫עם מסע פרסום שנקרא "אמיתי זה קריטי".‬
‫הוא יהיה טוב אלייך, והוא יהיה אמיתי.‬
‫אבל אז, ב-2018, דה בירס השיקה‬ ‫קו יהלומי מעבדה משלה,‬
‫במחירים הנמוכים בשוק.‬
‫הם טוענים שזה השווי שלהם‬ ‫מאחר שהם נוצרים בכמויות גדולות.‬
‫אבל יש שאומרים שזו אסטרטגיה לגרום‬ ‫ליהלומי מעבדה להיראות כאפשרות פחות טובה.‬
‫מאמציה של דה בירס‬
‫לתמחר יהלומי מעבדה במחירים כה נמוכים‬
‫הם מאמץ ברור להמעיט בערך המוצר.‬
‫יהלומי מעבדה מתעלים על יהלומי עפר‬
‫או יהלומי מכרה שהגיעו מהאדמה.‬
‫אבל חברות לגידול יהלומי מעבדה מנצלות‬
‫את הקשר החזק בין יהלומים לאהבה.‬
‫בתור מישהו שמוכר יהלומים, ‬ ‫אני אוהב את הקשר הזה.‬
‫קשר שקיים בזכות דה בירס.‬
‫חברות יהלומי המעבדה‬ ‫רוצות לשווק את המוצר שלהן‬
‫בתור מוצר חדשני וידידותי יותר לסביבה‬
‫שמתעלה על יהלומים טבעיים מהבחינות האלה.‬
‫אך באותה מידה הן רוצות לשמר‬ ‫את הערך שמיוחס ליהלומים,‬
‫הערך שדה בירס בנתה במשך מאה שנה.‬
‫הנראטיב הוא משהו שרבים מהצרכנים‬
‫אולי ירגישו ברמה מסוימת שהוא בולשיט.‬
‫"הם סיפרו לנו את הסיפור הזה,‬ ‫שצריך לעשות את זה,‬
‫ושככה מוכיחים שאוהבים מישהו."‬
‫אבל אני חושבת שהעניין הוא‬
‫שיש משהו מרגש מאוד בצורה עמוקה‬
‫בכך שעושים כזה דבר בשביל מישהו,‬
‫בכך שאתם רוצים שכולם יידעו‬
‫איך אתם מרגישים בקשר למישהו‬
‫ובמידה מסוימת, הוצאה כספית גדולה‬
‫היא טיעון די משכנע לכך‬
‫שאתה באמת מרגיש מה שאתה אומר שאתה מרגיש.‬
‫רק כי הקשר בין יהלומים לאהבה‬
‫נוצר על-ידי מכונת שיווק,‬
‫לא הופך אותו לאמיתי פחות.‬
‫זה היה הדבר הכי יפהפה והכי משמעותי‬ ‫שקיבלתי אי פעם,‬
‫לא רק כי זה יהלום‬
‫אלא כי הוא החבר הכי טוב שלי.‬
‫הוא אמר, "זה היה היהלום של אמא שלי".‬
‫ואז התחלתי לבכות.‬
‫כשמכניסים לפרספקטיבה את העובדה‬ ‫שמסע פרסום הוא שגרם לכך‬
‫שאנו מחשיבים זאת כיום כצעד לקראת נישואין,‬
‫שצריך לקנות יהלום,‬
‫די מרתיח לחשוב על זה,‬
‫אבל בו זמנית, זה נשמע הגיוני.‬
‫אני לא המצאתי את זה. ככה מקובל בעולם.‬
‫יהלום הוא תוצר של חום...‬
‫זמן...‬
‫קפיטליזם...‬
‫והוא תוצר שלנו.‬
‫זה לא בולשיט כי כמות האנשים‬
‫שמשוכנעים בכך,‬
‫אומרת לנו שהסיפור שלהם מתחבר לאיזו מורכבות‬
‫של מי שאנחנו.‬
‫וכשחושבים על זה,‬
‫חלק כה גדול ממה שאנו עושים,‬ ‫ממה שאנו לובשים,‬
‫מה שאנו נושאים...‬
‫חלק כה גדול מזה הוא לשדר לעולם מי אנחנו.‬
‫הנה היהלום שלי.‬
‫הוא לגמרי מדהים, לדעתי.‬
‫מה אנשים רוצים?‬
‫כמה הם רוצים את זה?‬
‫כמה הם מוכנים לשלם עבור זה?‬
‫השאלה נעשית יותר,‬ ‫"איך ניתן לייחס ערך לדברים שונים?"‬
‫ואני חושב שיהלומים הם קצת כמו מבחן רורשאך.‬
‫אתה רואה מה שאתה רוצה‬
‫ויוצר קריטריון משלך‬ ‫לגבי הדבר החשוב לך ביותר.‬
‫הוא הכול בשבילי...‬
‫בטוב וברע.‬
‫וזה היה משמעותי מאוד בשבילי‬ ‫כשהוא נתן לי את הטבעת.‬
‫אני אוהבת לראות אותה על האצבע שלך.‬ ‫-אני יודעת, גם אני אוהבת.‬
‫תודה.‬
‫אני חושבת שהערך של יהלום הוא אפס.‬
‫זה לגמרי הערך שאתה מעניק לו‬
‫ביחס לאדם שהעניק אותו לך.‬
‫תרגום כתוביות: ליאור הדר‬